Söderström pelasi alle 20-vuotiaiden MM-kilpailuissa vuosina 2020 ja 2021, joista ensimmäinen turnaus päättyi pronssiin. Jälkimmäisessä turnauksessa hän toimi Ruotsin varakapteenina. Söderström jakoi viidellä syöttöpisteellään joukkueen sisäisen syöttöpörssin voiton Simon Holmströmin kanssa. He jakoivat Ruotsin sisäisen pistepörssin voiton Noel Gunlerin ja Lucas Raymondin kanssa. Valmennus valitsi Söderströmin joukkueensa turnauksen yhdeksi kolmesta parhaasta pelaajasta.